с изискванията на настоящия регламент, доставчикът, работещ с вторичното хранилище, редовно актуализира списъка, посочен в параграф 1, и речника на общите данни, посочен в параграф 2. Всяко такова актуализиране се съобщава на доставчиците, работещи с първичните хранилища на данни, най-малко два месеца преди датата на извършване на актуализацията на системата.
 Член 29
 Маршрутизатор
 1. Доставчикът на вторичното хранилище на данни въвежда и управлява маршрутизатор.
 2. Обменът на данни между маршрутизатора и първичните и вторичното хранилища на данни се осъществява, като се използва форматът на данните и начинът за обмена им, определени от маршрутизатора.
 3. Обменът на данни между маршрутизатора и издателя на идентификатори се осъществява, като се използва форматът на данните и начинът за обмена им, определени от маршрутизатора.
 4. Икономическите оператори, различни от производители и вносители, изпращат информацията, записана в съответствие с член 15 от Директива 2014/40/ЕС и в съответствие с настоящия регламент, до маршрутизатора, който я предава до първичното хранилище на данни, което обслужва производителя или вносителя, за чиито тютюневи изделия се отнася тя. Копие от тези данни се предава мигновено до системата от вторично хранилище на данни.
 Член 30
 Разходи за системата от хранилища на данни
 1. Всички разходи, свързани със системата от хранилища на данни, посочена в член 24, параграф 1, в това число и разходите, свързани с нейното създаване, работа и поддръжка, се поемат от производителите и вносителите на тютюневи изделия. Тези разходи са справедливи, разумни и пропорционални:
 а)
 на предоставените услуги; и
 б)
 на броя на УИ на равнище потребителска опаковка за определен период от време.
 2. Разходите, в зависимост от случая, за създаването, работата и поддръжката на вторичното хранилище на данни и маршрутизатора се прехвърлят на производителите и вносителите на тютюневи изделия посредством разходите, начислявани им от доставчиците на първичните хранилища на данни.
 Член 31
 Краен срок за създаването на системата от хранилища на данни
 Системата от хранилища на данни се създава и започва да функционира за тестови цели до 20 март 2019 г.
 ГЛАВА VI
 ЗАПИСВАНЕ И ПРЕДАВАНЕ
 Член 32
 Записване и предаване на информация за движенията на продуктите
 1. За да позволят определянето на действителния маршрут на транспортиране на потребителските опаковки, произведени в Съюза или внасяни в него, икономическите оператори въвеждат запис за следните събития:
 а)
 прилагането на УИ на равнище потребителска опаковка върху потребителските опаковки;
 б)
 прилагането УИ на равнище голяма опаковка върху големите опаковки;
 в)
 изпращането на тютюневите изделия от даден обект;
 г)
 пристигането на тютюневите изделия в даден обект;
 д)
 пренатоварване.
 2. Производителите и вносителите предават информацията, посочена в приложение II, глава II, раздел 3, точки 3.1—3.5, в определения там формат до първичното хранилище на данни, с което са сключили договор. Всички останали икономически оператори предават информацията, посочена в приложение II, глава II, раздел 3, точки 3.1—3.5, в определения там формат посредством маршрутизатора.
 3. Когато маркирани в съответствие с член 10, параграф 4 големи опаковки се разопаковат на по-малки и даден икономически оператор възнамерява да използва повторно УИ на равнище голяма опаковка в рамките на бъдещи дейности, производителите и вносителите предават информацията, посочена в приложение II, глава II,